[{"text_idx": "#000002", "text": "Reovee puhastamise erinevatest vo\u0303imalustest ning ehitusteatisest"}, {"text_idx": "#000004", "text": "Piirkondades, kus pole u\u0308hiskanalisatsiooni, tuleb igal majapidamisel leida sobiv lahendus reovee puhastamiseks enne selle loodusesse juhtimist. Vastavalt po\u0303hjavee kaitstuse tasemele on selleks vo\u0303imalus paigaldada septik, biopuhasti vo\u0303i mahuti."}, {"text_idx": "#000005", "text": "Allolevalt jooniselt vaadates \u2013 suhteliselt kaitstud vo\u0303i kaitstud (rohelised alad) ja keskmiselt kaitstud (kollased ala) aladele aladele saab paigaldada septiku, no\u0303rgalt kaitstud vo\u0303i kaitsmata (punased alad) aladele on lubatud paigaldada ainult biopuhasti vo\u0303i kinnine reovee mahuti. Reovee mahutit tuleb regulaarselt tu\u0308hjendada, kuid septikute ning biopuhastitest va\u0308ljuva vee jaoks rajatakse ka imbsu\u0308steem."}, {"text_idx": "#000006", "text": "Oma kinnistu po\u0303hjavee kaitstust saab kontrollida Maa-Ameti 1:400 000 geoloogiliselt kaardilt. "}, {"text_idx": "#000007", "text": "Vastavalt ehitusseadustikule tuleb enne reovee kogumismahuti paigaldust esitada ehitusteatis"}, {"text_idx": "#000010", "text": "Maa pinnast 71% katab vesi. Sellest vaid 1% ko\u0303lbab joomiseks, toidu valmistamiseks, pesemiseks vo\u0303i po\u0303llumajanduses kasutamiseks. Selleks, et meie tarbevee kvaliteet pu\u0308siks hea, tasub salvkaevuomanikel oma kaeve regulaarselt hooldada ning majapidamises tekkiv reovesi puhastada, kirjutavad Keskkonnaameti veeosakonna peaspetsialistid Toomas Padjus ja Ka\u0308tlin Juuram."}, {"text_idx": "#000011", "text": "Suvepuhkuste ajal veedavad eestlased palju aega suvekodudes. Piirkondades, kus pole u\u0308hiskanalisatsiooni, tuleb igal majapidamisel leida sobiv lahendus reovee puhastamiseks enne selle loodusesse juhtimist."}, {"text_idx": "#000012", "text": "Keskkonnaameti veeosakonna peaspetsialisti Ka\u0308tlin Juurami so\u0303nul mo\u0303jutab puhastamata reovee loodusesse juhtimine meie elukeskkonda."}, {"text_idx": "#000013", "text": "\u201eMajapidamistest pa\u0308rit saasteained vo\u0303ivad reostada po\u0303hjavee ning po\u0303hjustada veekogude seisundi halvenemist. Kuna soovime elada vo\u0303imalikult puhtas keskkonnas, siis selleks saab igau\u0308ks u\u0308ht-teist omaendagi majapidamises a\u0308ra teha. No\u0303uetekohasel reoveeka\u0308itlusel on seejuures va\u0308ga oluline roll,\u201c selgitab ta."}, {"text_idx": "#000014", "text": "Reovett saab koguda na\u0308iteks lekkekindlasse kogumismahutisse, mida tuleb regulaarselt tu\u0308hjendada. Teine vo\u0303imalus on rajada omapuhasti."}, {"text_idx": "#000016", "text": "Reovee puhastamiseks rajatakse ka pinnaspuhasti su\u0308steeme. Kas valida imbsu\u0308steem vo\u0303i filtersu\u0308steem, so\u0303ltub sellest, kui ha\u0308sti on piirkonna po\u0303hjavesi kaitstud."}, {"text_idx": "#000017", "text": "Imbsu\u0308steem tuleb valida juhul, kui on no\u0303utud reovee mehaaniline puhastus. Imbsu\u0308steemis imbub reovesi pinnasesse. Silmas tuleb pidada, et immutussu\u0308gavus oleks aasta ringi hinnanguliselt va\u0308hemalt 1,2 m po\u0303hjavee tasemest ko\u0303rgemal.\nFiltersu\u0308steem valitakse juhul, kui no\u0303utud on reovee bioloogiline puhastus. Pinnasfiltri la\u0308binud vesi juhitakse pa\u0308rast puhastamist veekogusse."}, {"text_idx": "#000018", "text": "U\u0308ks osa pinnaspuhasti su\u0308steemist on septik, mida kasutatakse eelpuhastina. Septik on paak, mille po\u0303hja sadestub reovees sisalduv heljum. Septiku kasutamine iseseisva puhastina on Eestis keelatud, et hoida a\u0308ra looduse reostumist."}, {"text_idx": "#000019", "text": "Kodumajapidamiste heitvee pinnasesse immutamisele kehtivad piirangud so\u0303ltuvad samuti po\u0303hjavee kaitstusest. Ta\u0308psem teave po\u0303hjavee kaitstuse kohta on leitav Maa-ameti geoportaali geoloogia kaardirakendusest."}, {"text_idx": "#000020", "text": "Kaitstud, suhteliselt kaitstud ja keskmiselt kaitstud po\u0303hjaveega aladel vo\u0303ib immutada kuni 5 m3 mehaaniliselt puhastatud reovett o\u0308o\u0308pa\u0308evas.\nNo\u0303rgalt kaitstud po\u0303hjaveega aladel vo\u0303ib immutada pinnasesse kuni 5 m3 mehaaniliselt puhastatud olmereovett o\u0308o\u0308pa\u0308evas, aga see tohi sisaldada vesika\u0308imlast pa\u0308rit reovett.\nKaitsmata ja no\u0303rgalt kaitstud po\u0303hjaveega aladel vo\u0303ib immutada kuni 10 m3 o\u0308o\u0308pa\u0308evas pa\u0308rast reovee bioloogilist puhastamist."}, {"text_idx": "#000021", "text": "Omapuhasti rajamine ja heitvee juhtimine pinnasesse ei ole veekvaliteedi sa\u0308ilitamiseks lubatud joogiveesalv- vo\u0303i puurkaevudele la\u0308hemal kui 50 meetrit. See ta\u0308hendab, et kui na\u0308iteks kaevu u\u0308mber oleva hooldusala laius on 10 m, siis kaevu ja immutuskoha vaheline kaugus peaks olema minimaalselt 50 + 10 = 60 m. Veehaarde sanitaarkaitseala ja hooldusala no\u0303udeid reguleerib veeseadus. Puurkaevude sanitaarkaitsealade ja hooldusalade kohta saab ta\u0308psemat teavet Maa-ameti geoportaalist kitsenduste kaardilt."}, {"text_idx": "#000022", "text": "Omapuhasti rajamine tuleb koosko\u0303lastada kohalikus omavalitsuses"}, {"text_idx": "#000023", "text": "Kui pinnaspuhastit ei ole vo\u0303imalik rajada, siis tuleb kasutada reovee puhastamiseks valmis- ehk kompaktpuhastit. Neid pakuvad Eestis paljud ettevo\u0303tted. Sobivat lahendust valides tuleks arvestada reovee koguseid ja selle koostist. Siingi on oluline reoveepuhastit regulaarselt hooldada, et vo\u0303imalikke probleeme ennetada."}, {"text_idx": "#000024", "text": "Eestis ei ole joogivee kvaliteedi probleem seni veel va\u0308ga palju muret tekitanud. Muidugi on ka meil piirkondi, kus tuleb po\u0303hja- vo\u0303i pinnavett enne tarbimist to\u0308o\u0308delda, et selle kvaliteet paraneks."}, {"text_idx": "#000026", "text": "Kodudes kasutatakse tarbevee saamiseks laialdaselt salvkaeve"}, {"text_idx": "#000027", "text": "Nende abil saab tarbida maapinnala\u0308hedase po\u0303hjaveekihi vett."}, {"text_idx": "#000028", "text": "Mo\u0303istlik on u\u0308le vaadata oma majapidamist veega varustav salvkaev ja selle la\u0308hiu\u0308mbrus va\u0308hemalt 10 meetri raadiuses. Selleks, et vee hea kvaliteet sa\u0308iliks, ei tohi salvkaevu la\u0308hiu\u0308mbruses olla seda mo\u0303jutavaid objekte, ehitisi ega ohtlikke aineid nagu kemikaalid, va\u0308etised, naftasaadused ja laudaheitmed."}, {"text_idx": "#000029", "text": "Salvkaevu sisemust tasub regulaarselt kontrollida ja hooldada \u2013 nii kindlustad endale ohutu joogi- ja tarbevee. Kui ma\u0308rkad kaevus vo\u0303rreldes eelmise u\u0308levaatusega midagi isea\u0308ralikku, siis proovi selgusele jo\u0303uda, millega vo\u0303ib tegu olla. Iga paari-kolme aasta tagant on mo\u0303istlik vee kvaliteet u\u0308le kontrollida. Kui salvkaev on pikka aega puhastamata, vesi ja\u0308a\u0308nud seisma ja seda tarbitakse va\u0308he, halveneb kaevuvee kvaliteet. Enne kaevuvee tarbimist saab selle kvaliteeti kontrollida veeanalu\u0308u\u0308sidega, mida tehakse na\u0308iteks Terviseameti laborites. La\u0308hemat teavet veeanalu\u0308u\u0308side tellimise kohta saab Terviseameti veebilehelt."}, {"text_idx": "#000030", "text": "Kui uus kaev on saanud valmis ja vesi majas, ununeb tihti pikaks ajaks, kust see vesi majja tuleb. Mo\u0303ne aja pa\u0308rast vo\u0303ib tunduda, et vesi pole enam nii hea kui vahetult pa\u0308rast kaevu rajamist."}, {"text_idx": "#000031", "text": "Keskkonnaameti veeosakonna peaspetsialisti Toomas Padjuse so\u0303nul kohtavad keskkonnaametnikud sageli kehvas seisukorras salvkaeve. \u201eU\u0308levaatusel selguvad tu\u0308u\u0308pilisemad probleemid: kaevurakked on murenenud, vuukidest lekib pinnaseosakesi, raketel on kahjustused ku\u0308lmakergetest. Po\u0303hjus vo\u0303ib olla ka selles, et veekindel pinnasekiht u\u0308lemise kaevurakke u\u0308mber puudub vo\u0303i pole piisav, kaevu satub sadevesi veetrassi kaevise kaudu vo\u0303i pinnavesi voolab otse kaevu suudme ja kaane ebatiheduste to\u0303ttu. Lisaks selgub sageli, et kaevu puhastamisega pole tegeletud vo\u0303i kaev on liiga madal ja ja\u0308a\u0308b aeg-ajalt hoopis kuivaks,\u201c to\u0303deb ta."}, {"text_idx": "#000033", "text": "Tihenda salvkaevu vuugid ja praod. Kasuta tsementmo\u0308rti ja tihendussegusid, mis sobivad kokkupuuteks joogiveega.\nHoia kaevu u\u0308mbrus vo\u0303sast ja umbrohust puhas.\nKui maapind kaevu u\u0308mber on vajunud, uuri kaevuraket u\u0308mbritseva saviluku olukorda, vajadusel paranda see. Taasta maapinna kalle, et va\u0308ltida pinnavee voolu kaevu suunas.\nKorrasta kaevu kaas ja luuk.\nVaata u\u0308le torustik kaevus ja torustiku la\u0308biviigud kaevurakkest."}, {"text_idx": "#000034", "text": "Kui kaev ei anna soovitud koguses vett vo\u0303i selgub, et kaevuvesi ei ko\u0303lba kasutamiseks, po\u0308o\u0308rdu spetsialistide poole."}, {"text_idx": "#000035", "text": "Asjatundlike kaevumeistrite hooleks tasub ja\u0308tta:"}, {"text_idx": "#000036", "text": "kaevu po\u0303hjas oleva tihenenud filterliivakihi va\u0308ljavahetamine;\nkogu kaevu seestpoolt harjamine ja puhastamine;"}]